***Anexă la decizia Consiliului raional Sîngerei***

***nr. 2/17 din 10.06.2022***

**ACORD DE COLABORARE**

**între Asociaţia Obştească „SinergyHub”**

**şi**

**Consiliul raional Sîngerei**

***Preambul***

Asociaţia Obştească „SinergyHub” şi Consiliul raional Sîngerei, numite *Părți,*

Considerînd, că realizarea unei uniuni mai strînse între reprezentanţii societăţii civile şi autorităţile publice locale va contribui la ocrotirea şi promovarea idealurilor şi principiilor comune;

Considerînd, că unul dintre mijloacele prin care se atinge acest scop este încheierea de acorduri de colaborare;

Considerînd, că autorităţile administraţiei publice locale reprezintă unul dintre principalele fundamente ale oricărui regim democratic;

Considerînd, că dreptul cetăţenilor şi al asociaţiilor constituite de ei de a participa la rezolvarea treburilor publice face parte din principiile democratice comune tuturor statelor;

Conştiente de faptul, că apărarea şi fortificarea autonomiei locale reprezintă o contribuţie importantă la edificarea unui stat fondat pe principiile democraţiei şi ale descentralizării puterii;

Accentuînd, că succesul unei administraţii publice locale responsabile şi eficiente în faţa cetăţeanului poate fi atins printr-un angajament al autorităţilor locale şi al societăţii civile pentru a uni eforturile lor, a împărţi experienţa şi a acţiona în ansamblu;

Convinşi, că punerea în funcţiune a unui astfel de Acord în care autoritatea publică locală şi reprezentanţii societăţii civile participă în egală măsură, vor contribui în mod semnificativ la dezvoltarea unui proces dinamic în vederea valorificării unei autonomii locale veritabile;

Au convenit asupra celor ce urmează:

**Capitolul I. SCOPUL ȘI OBIECTIVELE SPECIFICE ALE ACORDULUI**

* 1. Scopul prezentului Acord este de a uni efortul Părților întru consolidarea capacităților instituționale pentru elaborarea și implementarea proiectelor cu finanțare internă și externă, în urma cărora se urmărește îmbunătățirea calității vieții cetățenilor, dezvoltării comunității și protejării mediului.
	2. Părțile vor depune efort pentru identificarea și atragerea donatorilor, informîndu-se reciproc despre scrisorile de intenție/solicitările de finanțare expediate și recepționate.
	3. Obiectivele specifice ale colaborării:
* Cercetarea, conservarea și valorificarea patrimoniului cultural și istoric;
* Sporirea dialogului cultural și protejarea identității locale prin înțelegerea diversității culturale;
* Restabilirea și protejarea mediului ambiant;
* Atenuarea efectelor schimbărilor climaterice și implicarea în extinderea energiei verzi;
* Creșterea rezilienței prin investiții în eficiența resurselor;
* Promovarea concepţiilor noi despre educaţie și asigurarea condițiilor optime pentru desfășurarea calitativă a procesului educațional;
* Dezvoltarea serviciilor publice urbane, adaptate la condițiile prezentului și viitorului;
* Creșterea capacităților instituționale ale serviciilor publice;
* Promovarea şi protejarea drepturilor şi libertăţilor fundamentale ale omului;
* Promovarea valorilor şi intereselor locuitorilor raionului Sîngerei, prin prisma diversificării modalităților de a se implica în administrarea treburilor publice.
* Identificarea problemelor comunitare stringente și stabilirea în comun a modalităților optimale de soluționare a acestora;

**Capitolul II. TERMENUL DE ACȚIUNE AL ACORDULUI**

* 1. Prezentul Acord capătă putere juridică din momentul semnării lui de către ambele Părți.
	2. Termenul pentru care se încheie Acordul dat este de 3 anişi se va prelungi în mod automat pentru următorul termen de trei ani, pînă cînd una din Părţi va comunica în scris celeilalte Părţi, despre intenţia sa de a-l denunţa (cu cel puțin 30 până la expirarea termenului).
	3. Prezentul Acord poate să înceteze în următoarele cazuri:
* la voința reciprocă a părților;
* neexecutarea obligațiilor asumate de una din Părți;
* Asociația își încetează activitatea conform scopurilor și obiectivelor, stabilite prin propriul Statut;
* desființarea Asociației ca persoană juridică.

**Capitolul III. RESPONSABILITĂȚILE PĂRȚILOR**

* 1. Părțile se obligă să-și onoreze responsabilitățile conform legislației în vigoare, prezentului Acord și, după caz, acordurilor semnate ulterior.
	2. Părțile vor menține un dialog deschis privind problemele și succesele implementării Acordului, consultîndu-se reciproc în vederea eficientizării relațiilor de colaborare.
	3. Părțile vor organiza și desfășura în comun diverse evenimente (ședințe, întâlniri, conferințe etc.) pentru realizarea scopului și obiectivelor prezentului Acord.
	4. **Responsabilitățile comune ale Părților:**
* colaborarea în dezvoltarea domeniilor generale de colaborare - cultural, istoric, educațional, juridic, ecologic, administrativ;
* informarea reciprocă și în termeni relevanți despre inițiativele de proiecte în direcția domeniilor și obiectivelor expuse în Acord;
* colaborarea la elaborarea și implementarea proiectelor de interes comunitar, ce vor completa Strategia de Dezvoltare Socio-Economică a raionului Sîngerei;
* pregătirea dosarelor de aplicare pentru proiectele investiționale identificate;
* realizarea activităților comune pentru rezolvarea probelemelor vitale ale locuitorilor raionului Sîngerei;
* mediatizarea, prin intermediul paginilor-web și altor resurse sociale media ale Părților, a activităților realizate în cadrul acestui Acord, precum și a altor informații ce țin de scopul și obiectivele prezentului Acord;
* asigurarea schimbului de experiență între funcționarii Consiliului raional, consilierii raionali și membrii A.O.;
* organizarea în comun, a unor evenimente și activități cu caracter consultativ- informativ și de identificare a ideilor de proiecte pentru dezvoltarea unității administrativ-teritoriale;
	1. Responsabilitățile Consiliului raional Sîngerei, în persoana Președintelui raionului Sîngerei:

-să contribuie, în măsura posibilităților, la implementarea proiectelor și inițiativelor propuse spre realizare de Asociație ce țin de scopul și obiectivele prezentului Acord;

-să acorde asistență informațională și consultativă, în condițiile legislației în vigoare și pentru realizarea prezentului Acord;

- să invite reprezentanții Asociației Obștești la ședințele Consiliului raional, ale Comisiilor Consultative de specialitate și ședințele operative;

- să ofere acces liber la informațiile solicitate de Asociație;

-să faciliteze implicarea subdiviziunilor structurale ale Consiliului raional în activități și proiecte comune, care corespund scopului și obiectivelor prezentului Acord și în vederea realizării Strategia de Dezvoltare Socio-Economică a raionului Sîngerei

***Notă:*** *Implicarea subdiviziunilor structurale ale Consiliului raional este posibilă în baza solicitării Asociației, depusă în scris pe numele Președintelui raionului Sîngerei;*

-să faciliteze colaborarea Asociației cu alte instituțiile publice raionale din domeniile generale de colaborare - cultural, istoric, educațional, juridic, ecologic, administrativ, cu întreprinderile municipale pentru realizarea activităților și inițiativelor, ce corespund scopului și obiectivelor prezentului Acord;

- să asigure prin act normativ confirmarea de a aplica la proiectele identificate și scrise de A.O., pe domeniile menționate în prezentul Acord;

- să ofere Asociației Obștești prin act normativ calitatea de implementator al proiectelor elaborate de aceasta și câștigate de aplicant (Consiliul raional Sîngerei);

- să informeze Asociația Obștească cu privire la statutul final de aprobare a cererilor de finanțare, elaborate de aceasta și înaintate de Consiliul raional Sîngerei, nu mai târziu de **5 zile calendaristice** de la anunțarea oficială a rezultatelor;

- să organizeze ședințe de lucru, în cazul în care Consiliul raional primește finanțare pentru un proiect elaborat de Asociația Obștească, pentru a analiza de comun derularea implementării proiectului.

* 1. **Responsabilitățile Asociației Obștești „SinergyHub”:**
* să participe la implementarea acțiunilor Strategiei de dezvoltare socio-economică a raionului Sîngerei pentru anii 2021 - 2025, conform domeniilor de activitate a Asociației;
* să prezinte și să facă publică opinia cu privire la actele normative de interes local și să solicite organizarea consultărilor publice pe marginea acestor acte.
* să efectueze studiul privind identificarea potențialilor donatori și să prezinte semestrial lista actualizată;
* să consolideze comunitatea angajată în domeniile de colaborare într-un sistem generator de informații și idei;
* să inițieze idei de proiecte în domeniul cultural, istoric, educațional, juridic, ecologic, administrativ;

- să asigure scrierea cererilor de finanțare pentru proiectele identificate

- să informeze în scris Președintele raionulu Sîngerei despre ideea/ile de proiecte și/sau despre alte inițiative ale Asociației de a fi implementate în comun, ce corespund scopului și obiectivelor prezentului Acord;

 - în cazul confirmării intenției administrației publice locale de a coopera în cadrul unui proiect, ce corespunde scopului și obiectivelor prezentului Acord, să elaboreze în comun propunerea de proiect pentru depunerea cererii de finanțare în cadrul programelor de granturi;

 - să informeze în scris despre progresele proiectelor implementate, precum și despre rezultatele intermediare și finale ale acestora;

 - să asigure transparența tuturor acțiunilor realizate în cadrul fiecărui proiect implementat;

 - să prezinte informații despre activitățile realizate în cadrul acestui Acord, precum și alte informații ce țin de scopul și obiectivele prezentului Acord, pentru plasare pe pagina oficială a Consiliului raional Sîngerei.

**Capitolul IV.  Impedimentului justificator de neexecutare
a obligației**

Nici una dintre Părțile prezentului Acord nu răspund de neexecutarea în termen și/sau de executarea în mod necorespunzător, total sau parțial, a oricărei obligații care îi revine în baza acestuia, dacă neexecutarea sau executarea necorespunzătoare a obligației respective a fost cauzată de impedimentul justificator de neexecutare a obligației, așa cum este definită de lege.

**Capitolul V. CLAUZE FINALE**

* 1. în procesul executării prezentului Acord, Părțile vor acționa în conformitate cu principiile de bună credință, transparență, confidențialitate, responsabilitate, parteneriat și egalitate.
	2. în vederea asigurării coordonării eforturilor, Părțile se vor informa reciproc referitor la acțiunile întreprinse în vederea realizării prezentului Acord.
	3. Părțile sunt dispuse să conlucreze sub forma suportului reciproc, asistenței reciproce, schimbului de informații și bunelor practici.
	4. Toate modificările și completările la prezentul Acord trebuie să fie perfectate în formă scrisă, semnate de către reprezentanții împuterniciți ai Părților, și vor constitui parte integrantă a respectivului Acord.
	5. Litigiile apărute în legătură cu executarea prezentului Acord vor fi rezolvate de Părți pe cale amiabilă. Dacă aceasta nu este posibilă, litigiul se va examina în instanța de judecată în conformitate cu legislația în vigoare a Republicii Moldova.
	6. Acordul cuprinde 5 (cinci) pagini ce vor fi semnate, datate și ștampilate de Părți.
	7. Prezentul Acord este întocmit în 2 (două) exemplare, câte unul pentru fiecare Parte, care au putere juridică egală.
	8. Părțile vor elabora Acorduri adiționale, pentru proiectele implementate în comun, în care vor fi specificate aspectele colaborării.

|  |  |
| --- | --- |
| **Consiliul raional Sîngerei****Președintele raionului Sîngerei****Grigore CORCODEL****\_\_\_\_\_\_\_\_\_\_\_\_\_\_\_\_\_\_\_** | **Asociația Obștească “SinergyHub”****Președinte****Constantin HADÎRCĂ** **\_\_\_\_\_\_\_\_\_\_\_\_\_\_\_\_\_\_\_** |

**Or. Sîngerei**

 **\_\_\_\_\_\_\_\_\_\_ 2022**